**NOTA DE FUNDAMENTARE**

**la proiectul de hotărâre a Guvernului pentru modificarea anexelor nr. 1 și nr. 2 la   
Hotărîrea Guvernului nr. 1468/2016 privind aprobarea listelor drumurilor publice naționale și locale din Republica Moldova**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul de hotărâre a fost elaborat de Ministerul Infrastructurii și Dezvoltării Regionale. |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ |
| Proiectul hotărârii Guvernului a fost elaborat în temeiul prevederilor art. 4 alin. (2) din Legea drumurilor nr. 509/1995 (republicată în Monitorul Oficial al Republicii Moldova, 2018, nr.7-17, art.32), cu modificările ulterioare. |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| În procesul de administrare și evaluare a rețelei rutiere existente, ministerul în colaborare cu S.A. „Administrația Națională a Drumurilor”(gestionar al drumurilor publice naționale) și autoritățile publice locale de nivelul al doilea (administratori ai drumurilor publice locale de interes raional) au fost identificate unele neconcordanțe și omisiuni în listele drumurilor publice naționale și locale, aprobate anterior. Aceste deficiențe creează incertitudini în procesul de gestionare, întreținere și dezvoltare a infrastructurii rutiere, motiv pentru care se impun corectări și actualizări tehnice în actul normativ în vigoare. |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| Proiectul de hotărâre propune **modificarea anexelor nr. 1 și nr. 2 ale Hotărârii Guvernului nr. 1468/2016** privind aprobarea listelor drumurilor publice naționale și locale din Republica Moldova, în scopul actualizării listei drumurilor publice naționale și locale. Modificările au un caracter **tehnic și de clarificare**, fiind orientate spre corectarea denumirilor, clasificărilor sau poziționărilor unor tronsoane de drum, în conformitate cu realitatea din teren și necesitățile exprimate de autoritățile responsabile. Aceste ajustări sunt esențiale pentru buna gestionare a infrastructurii rutiere și pentru asigurarea unui cadru normativ coerent și funcțional. |
| 3.2. Opțiunile alternative analizate și motivele pentru care acestea nu au fost luate în considerare |
| Nu au fost examinate. |
| **4. Analiza impactului de reglementare** |
| 4.1. Impactul asupra sectorului public |
| Implementarea proiectului va avea un impact pozitiv asupra infrastructurii rutiere, contribuind la asigurarea întreținerii corespunzătoare a rețelei rutiere naționale și locale de interes raional, îmbunătățind condițiile de drum și siguranța rutieră. |
| 4.2. Impactul financiar și argumentarea costurilor estimative |
| Implementarea proiectului de hotărâre nu necesită alocarea resurselor financiare suplimentare de la bugetul de stat. |
| 4.3. Impactul asupra sectorului privat |
| Proiectul va avea un impact indirect asupra sectorului privat, prin îmbunătățirea condițiilor de transport și reducerea costurilor logistice pentru companii. |
| 4.4. Impactul social |
| Proiectul va avea un impact pozitiv asupra populației, prin îmbunătățirea accesibilității și siguranței drumurilor, ceea ce va contribui la creșterea calității vieții. |
| 4.4.1. Impactul asupra datelor cu caracter personal |
| Nu este aplicabil |
| 4.4.2. Impactul asupra echității și egalității de gen |
| Nu este aplicabil |
| 4.5. Impactul asupra mediului |
| Nu este aplicabil |
| 4.6. Alte impacturi și informații relevante |
| Nu este aplicabil |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională |
| Nu este aplicabil. |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu este aplicabil. |
| **6. Avizarea și consultarea publică a proiectului actului normativ** |
| În scopul respectării prevederilor art. 11 al Legii nr. 239/2008 privind transparența în procesul decizional, proiectul hotărârii Guvernului și nota de fundamentare au fost plasate pe pagina web oficială a Ministerului Infrastructurii și Dezvoltării Regionale [www.midr.gov.md](http://www.midr.gov.md), la compartimentul Transparență decizională/ Anunțuri de inițiere a politicilor, precum și pe portalul guvernamental [https://particip.gov.md/ro/document/stages/\*/14299](https://particip.gov.md/ro/document/stages/*/14299)  La fel, întru respectarea prevederilor art. 32 al Legii nr. 100/2017 cu privire la actele normative, proiectul urmează a fi transmis spre consultare publică pe paginile web menționate. Proiectul urmează a fi avizat/expertizat de către:   * Ministerul Finanțelor; * Agenția Proprietății Publice (S.A. „Administrația Națională a Drumurilor”); * Consiliul municipiului Bălți; * Consiliul raional Ialoveni; * Comitetul executiv a UTA Găgăuzia * Consiliul raional Călărași; * Consiliul raional Orhei; * Consiliul raional Anenii Noi. |
| **7. Concluziile expertizelor** |
| Proiectul de hotărâre va fi supus expertizei juridice și respectiv, expertizei anticorupție în conformitate cu cerințele Legii nr.100/2017 cu privire la actele normative.  Rezultatele expertizelor menționate supra vor fi incluse în Sinteza obiecțiilor și propunerilor. |
| **8. Modul de încorporare a actului în cadrul normativ existent** |
| Proiectul se încorporează în sistemul actelor normative și nu necesită modificarea altor acte normative. |
| **9. Măsurile necesare pentru implementarea prevederilor proiectului actului normativ** |
| Implementarea prevederilor va fi asigurată de Ministerul Infrastructurii și Dezvoltării Regionale, S.A. „Administrația Națională a Drumurilor” și autoritățile administrației publice locale de nivelul al doilea. |

**Secretar general Angela ȚURCANU**